ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தொழுநோய், காசநோய் ஒழிப்பு குறித்து திரு. ஜே.பி. நட்டா தலைமையில் உயர்நிலை ஆய்வுக் கூட்டம்
தேசிய தொழுநோய் ஒழிப்புக்கான தேசிய திட்டம்  மற்றும் காசநோய்க் கட்டுப்பாட்டு திருத்தப்பட்ட தேசிய திட்டம்  ஆகியவை குறித்த ஆய்வுக் கூட்டம் மத்திய சுகாதாரம் மற்றும் குடும்ப நலத் துறை அமைச்சர் திரு. ஜே.பி. நட்டா தலைமையில் தில்லியில் இன்று  நடைபெற்றது.
இந்தக் கூட்டத்தில் பேசிய அமைச்சர் திரு. நட்டா, மாவட்ட அளவில் தொழுநோய் ஏற்படும் சம்பவம், பரவல் மற்றும் அவற்றைக் கண்காணிப்பது குறித்து ஒருங்கிணைந்த உத்தியைக் கையாளும்படி உத்தரவிட்டார்.
காசநோய்க் கட்டுப்பாட்டு திட்டம் குறித்து விவாதித்த அமைச்சர் திரு. நட்டா, 2025ம் ஆண்டு காச நோயற்ற இந்தியாவை உருவாக்க ஒருங்கிணைந்து தீவிரமான செயல்பாட்டில் ஈடுபடும்படி வலியுறுத்தினார்.
மேலும், பிரசாரம் மூலம் காச நோய் குறித்த விழிப்புணர்வு, நோய் கண்டறிதல் ஆகியவற்றில் ஈடுபடவேண்டும் என்றும் பெரிய மக்கள் இயக்கத்தைப் போல் அந்தப் பிரசாரத்தை மாற்றும்படியும் அவர் கேட்டுக் கொண்டார்.
சட்டம் மற்றும் நீதித்துறை அமைச்சகம்
தீர்ப்புகள் & உத்தரவுகள் இணையதளம் மற்றும் மின்னணு தாக்கல் 3.0 பிரிவை நீதிபதி சந்திரசூட் திறந்து வைத்தார்
கடந்தகால தீர்ப்புகள் மற்றும் உத்தரவுகளை தேடுவதற்கான இணையதளம் மற்றும் நீதிமன்ற ஆவணங்களை மின்னணு முறையில் தாக்கல் செய்வதற்கான மின்-தாக்கல் பிரிவு ஆகியவற்றை உச்ச நீதிமன்ற நீதிபதியும், உச்ச நீதிமன்ற மின்-குழுவின் தலைவருமான, மருத்துவர் மற்றும் நீதிபதி தனஞ்சய ஒய் சந்திரசூட் காணொலி மூலம் வெள்ளியன்று திறந்து வைத்தார்.
நீதித் துறை செயலாளர் திரு பருன் மித்ரா, பல்வேறு உயர் நீதிமன்றங்களின் தலைமை நீதிபதிகள், தேசிய தகவல் மையத்தின் தலைமை இயக்குநர் டாக்டர் நீத்தா வர்மா, உச்ச நீதிமன்ற மின்னணுக் குழுவின் உறுப்பினர்கள் உள்ளிட்டோர் காணொலி மூலம் இந்நிகழ்ச்சியில் கலந்து கொண்டனர்.
38 மில்லியன் வழக்குகளின் தகவல்கள், கடந்தகால தீர்ப்புகள் மற்றும் உத்தரவுகளை தேடுவதற்கான வசதி இந்த இணையதளத்தில் கிடைக்குமென்று நீதிபதி சந்திரசூட் தம்முடைய உரையில் குறிப்பிட்டார்.
“106 மில்லியன் வழக்குகள் மற்றும் 141 உத்தரவுகளின் தரவுகள் நம்மிடம் உள்ளன. இவ்வளவு அதிகமான தரவுகளை வைத்துக்கொண்டு, நாம் ஏன் ஒரு இலவச தேடும் இயந்திரத்தை வழங்கக்கூடாது,” என்று அவர் மேலும் கூறினார்.
மின்னணு தாக்கல் 3.0 வசதி பற்றி குறிப்பிட்ட நீதிபதி சந்திரசூட், “இதன் மூலம் வழக்கு தொடுப்பவர் மற்றும் வழக்கறிஞர்கள் எங்கும் பயணிக்காமல் தங்களது இடங்களில் இருந்தவாறே பணிகளை மேற்கொள்ளலாம். வெறும் ஆறு மாதங்களில் இந்த அமைப்புக்கான பணிகள் நிறைவு செய்யப்பட்டுள்ளன,” என்றார்.
மேலும் பேசிய அவர், “உதாரணமாக, ஆக்ராவில் இருக்கும் ஒரு வங்கி மேலாளர், லக்னோவில் இருக்கும் வழக்கறிஞர் ஒருவர் மற்றும் கோரக்பூரில் பதிவு செய்யப்பட வேண்டிய வழக்கு ஆகிய மூன்றும் மின்னணு தாக்கல் 3.0 மூலம் ஒன்றிணைந்து நீதிமன்றத்திற்கு நேரில் வராமலேயே ஆவணங்களை தாக்கல் செய்யலாம் ,” என்றும் நீதிபதி சந்திர சூட் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711151
குடியரசுத் தலைவர் செயலகம்
72-வது குடியரசு தினத்தை முன்னிட்டு நாட்டு மக்களிடம் குடியரசுத் தலைவர் நாளை உரையாற்றுகிறார்
நாட்டின் 72-வது குடியரசு தினத்தை முன்னிட்டு நாட்டு மக்களிடம் குடியரசுத் தலைவர் திரு ராம் நாத் கோவிந்த் நாளை  உரையாற்றுவார்.
குடியரசுத் தலைவரின் உரை மாலை 7 மணி முதல் அகில இந்திய வானொலியின் அனைத்து தேசிய அலைவரிசைகளில் ஒலிபரப்பப்படுவதுடன், அனைத்து தூர்தர்ஷன் சேனல்களில் இந்தியிலும் அதைத்தொடர்ந்து ஆங்கிலத்திலும் ஒளிபரப்பப்படும். தூர்தர்ஷனில் ஒளிபரப்பப்படும் இந்தி மற்றும் ஆங்கில உரையைத் தொடர்ந்து தூர்தர்ஷனின் பிராந்திய சேனல்களில் மாநில மொழிகளிலும் குடியரசுத் தலைவரின் உரை ஒளிபரப்பாகும். அகில இந்திய வானொலியில் இரவு 9:30 மணி முதல் சம்பந்தப்பட்ட மண்டல அலைவரிசைகளில் குறிப்பிட்ட மாநில மொழிகளில் ஒலிபரப்பாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691916
பிரதமர் அலுவலகம்
ஆசிய விளையாட்டுப் போட்டியில் மகளிர் 5000 மீட்டர் ஓட்டப்பந்தயத்தில் தங்கம் வென்ற தடகள வீராங்கனை பாருல் சௌத்ரிக்குப் பிரதமர் வாழ்த்து தெரிவித்துள்ளார்
ஆசிய விளையாட்டுப் போட்டியில் மகளிர் 5000 மீட்டர் ஓட்டப்பந்தயத்தில் தங்கப் பதக்கம் வென்ற தடகள வீரர் பாருல் சௌத்ரிக்குப் பிரதமர் திரு. நரேந்திர மோடி வாழ்த்து தெரிவித்துள்ளார்.
அவரது செயலைப் பாராட்டிய பிரதமர், இது உண்மையிலேயே ஊக்கமளிப்பதாகும் என்று கூறி, எதிர்காலத்தில் அவரது வெற்றிக்கு வாழ்த்து தெரிவித்தார்.
சமூக ஊடக எக்ஸ் பதிவில் பிரதமர் கூறியிருப்பதாவது;:
“மகளிருக்கான 5000 மீட்டர் ஓட்டப்பந்தயத்தில் தங்கப்பதக்கம் வென்ற பாருல் சௌத்ரியை நினைத்துப் பெருமை அடைகிறேன்.
அவரது செயல் உண்மையிலேயே ஊக்கத்தைத் தூண்டும் வகையில் இருந்தது. அவர் தொடர்ந்து முன்னேறி, வெற்றியை நோக்கிப் பயணிக்கட்டும்."
தொழிலாளர் மற்றும் வேலைவாய்ப்பு அமைச்சகம்
தேசிய வேலைவாய்ப்பு சேவை
வேலை தேடுதல் மற்றும் பொருத்துதல், வேலைக்கு ஆற்றுப்படுத்துதல், தொழிற்பயிற்சிக்கு வழிகாட்டுதல், திறன் மேம்பாட்டுப் பயிற்சி வகுப்புகளுக்கான தகவல் போன்ற வேலைவாய்ப்பு தொடர்பான பல்வேறு சேவைகளை டிஜிட்டல் தளத்தின் மூலம் [www.ncs.gov.in] வழங்க தேசிய வேலைவாய்ப்பு சேவைத் திட்டம் அரசால் செயல்படுத்தப்படுகிறது. இந்த இணையப்பக்கம் வேலை தேடுவோரையும் வேலை வழங்குவோரையும் ஒருங்கிணைக்கிறது.
மாநில வேலைவாய்ப்பு இணையப்பக்கங்களுடன் தேசிய வேலைவாய்ப்பு சேவை இணையப்பக்கத்தை இணைப்பது 20 மாநிலங்கள்/யூனியன் பிரதேசங்களில் நிறைவடைந்து 7 மாநிலங்கள்/யூனியன் பிரதேசங்கள் வேலை தேடுவோர் பதிவுக்கு தேசிய வேலைவாய்ப்பு சேவை இணையப்பக்கத்தை நேரடியாகப் பயன்படுத்துகின்றன.
வேலை தேடுவோர் தகவல்படி, 2022 டிசம்பர் 11 நிலவரப்படி தேசிய வேலைவாய்ப்பு சேவை இணையப்பக்கத்தில் பதிவு செய்துள்ள மொத்தம் 2.76 கோடி பேரில், 1.15 கோடி பேர்  15-29 வயதுக்குட்பட்ட கிராமப்புற இளைஞர்கள் ஆவர்.
தொழிலாளர் நலன் மற்றும் வேலைவாய்ப்புத் துறை இணையமைச்சர் திரு ராமேஸ்வர் தெலி இன்று மாநிலங்களவையில் எழுத்துபூர்வமாக அளித்த பதிலில் இத்தகவலைத் தெரிவித்தார்.
--------
AP/SMB/KPG
(Visitor Counter : 79
உள்துறை அமைச்சகம்
கடத்தல் தடுப்பில் ஒத்துழைப்பதற்காக இந்தியா-மியான்மர் இடையே கையெழுத்தான இருதரப்பு புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கடத்தல் தடுப்பில் ஒத்துழைப்பதற்காக இந்தியா-மியான்மர் இடையே கையெழுத்தான இருதரப்பு புரிந்துணர்வு ஒப்பந்தத்திற்கு ஒப்புதல் அளிக்கப்பட்டது. கடத்தப்பட்டவர்களை மீட்பது உரிய நாட்டுக்கு திருப்பி அனுப்புவது, மீண்டும் உறவினர்களுடன் சேர்ப்பது ஆகியவற்றுக்கும் இந்த ஒப்பந்தம் வகை செய்கிறது.
ஒப்பந்தத்தின் நோக்கங்கள்:
மனிதர்கள் கடத்தப்படும் போது அதனைத் தடுப்பது, கடத்தப்படுவோரை மீட்பது, உரிய நாட்டுக்கு அனுப்பி வைப்பது தொடர்பாக இருதரப்பு ஒத்துழைப்பை வலுப்படுத்துவது.
மனிதர்கள் கடத்தப்படுவதை அனைத்து நிலைகளிலும் தடுப்பதற்கான ஒத்துழைப்பை வலுப்படுத்துவது.
கடத்தல்காரர்களுக்கு எதிராக விரைவான விசாரணையையும், தண்டனையையும் உறுதி செய்வது.
மனிதர்கள் கடத்தப்படுவதைத் தடுக்க பணிக்குழுக்களை / அதிரடி படைப்பிரிவுகளை அமைக்க முயற்சி மேற்கொள்வது.
கடத்தல்காரர்கள் மற்றும் கடத்தப்பட்டவர்கள் பற்றிய தகவல்களைப் பாதுகாப்பான மற்றும் ரகசியமான முறையில் பகிர்ந்து கொள்வது.
கடத்தப்பட்டவர்களை மீட்கவும், உரிய நாட்டிற்குத் திருப்பி அனுப்பவும் பின்பற்ற வேண்டிய நடைமுறைகளை உருவாக்கி ஏற்பது.
நீர்வளத் துறை அமைச்சகம்
தூய்மைப் பணியை மக்கள் இயக்கமாக மாற்ற 100 பெரிய நிகழ்ச்சிகளுக்கு ஏற்பாடு
உடல் உழைப்பு திட்டத்தின்கீழ் 100 நீர் நிலைகள் சீரமைப்பு
மத்திய நீர்வள ஆதாரம், நதிகள் மேம்பாடு மற்றும் கங்கை புத்துயிரூட்டல் சார்பில், 2018 மார்ச் 16 முதல் 31 வரை ஏற்பாடு செய்யப்பட்டிருந்த தூய்மை இருவார நிகழ்வு குறித்து, மத்திய நீர்வள ஆதாரம், நதிகள் மேம்பாடு, கங்கை புத்துயிரூட்டல் மற்றும் நாடாளுமன்ற விவகாரங்கள் துறை இணையமைச்சர் திரு அர்ஜூன் ராம் மேஹ்வால் மற்றும் மத்திய நீர்வள ஆதாரம், நதிகள் மேம்பாடு, கங்கை புத்துயிரூட்டல் மற்றும் மனிதவள மேம்பாட்டுத் துறை இணையமைச்சர் டாக்டர் சத்ய பால் சிங் ஆகியோர் கூட்டாக செய்தியாளர்களை சந்தித்தனர்.
இந்த இருவார காலத்தில், வடக்கே ருத்ரபிரயாக் முதல் தெற்கே சென்னை வரையிலும், கிழக்கே தேஜ்பூர் முதல் மேற்கே வதோதரா வரையிலும், நாட்டின் பல்வேறு பகுதிகளில் 100 பெரிய நிகழ்ச்சிகள் நடத்தப்பட்டதாக திரு அர்ஜூன் ராம் மேஹ்வால் தெரிவித்தார். மத்திய நீர்வள ஆதாரம், நதிகள் மேம்பாடு மற்றும் கங்கை புத்துயிரூட்டல் துறை அதனுடன் இணைந்த அலுவலகங்கள், சார்பு அமைப்புகள் மற்றும் பொதுத்துறை நிறுவனங்களுடன் இணைந்து, இந்த இருவார இயக்கத்தை நாடு தழுவிய இயக்கமாக நடத்தியதாக கூறிய அவர், இந்த காலகட்டத்தில் நாட்டின் பல்வேறு பகுதிகளிலும் உள்ள நூற்றுக்கும் மேற்பட்ட நீர் நிலைகள் சீரமைக்கப்பட்டதாகவும் தெரிவித்தார்.
அமைச்சர் டாக்டர் சத்ய பால் சிங் பேசுகையில், நாட்டின் பல்வேறு பகுதிகளிலும் 40க்கும் மேற்பட்ட கலாச்சார நிகழ்ச்சிகள், 70கண்காட்சிகள், 500 தெருக்கூத்து நிகழ்ச்சிகள், 100 பாத யாத்திரைகள் நடத்தப்பட்டதுடன் ஓவியம் மற்றும் கட்டுரைப் போட்டிகளும் நடத்தப்பட்டதாக கூறினார்.
மேலும் விவரங்களுக்கு www.pib.nic.in என்ற இணையதளத்தை பார்க்கவும்.
---
(Visitor Counter : 92
PIB Headquarters
ரூ.84.22 லட்சம் மதிப்பிலான வெளிநாட்டு கரன்ஸி, சென்னை விமான நிலையத்தில் பறிமுதல்
சென்னை விமான நிலைய சுங்கத்துறை புலனாய்வு அதிகாரிகளுக்கு கிடைத்த தகவலின் பேரில், இண்டிகோ விமானத்தில் கோலாலம்பூர் செல்லவிருந்த சென்னையைச் சேர்ந்த பாலமுருகன் , அழகர்சாமி , அப்துல் மாலிக் , குமார் , அன்பரசன் , சசிகுமார் , காளிமுத்து  மற்றும் பாலாஜி  ஆகிய எட்டு பயணிகளை இடைமறித்து அவர்களை சோதனை செய்தனர். அவர்களது கைப்பை மற்றும் உடமைகளை சோதனை செய்ததில், 88900 அமெரிக்க டாலர்கள், 10800 ஆஸ்திரேலியன் டாலர் மற்றும் 35263 மலேஷியன் ரிங்கிட்ஸ் ஆகமொத்தம் ரூ.73.69 லட்சம் மதிப்பிலான வெளிநாட்டு கரன்ஸிகள் பறிமுதல் செய்யப்பட்டன.
மற்றொரு சம்பவத்தில் புதன்கிழமை காலையில் ஸ்கூட் விமானத்தில் சிங்கப்பூர் செல்லவிருந்த ராமநாதபுரத்தைச் சேர்ந்த முகமது நஸருல்லா  என்பவரை இடைமறித்து விமானநிலைய சுங்கத்துறை புலனாய்வு அதிகாரிகள் சோதனை செய்தனர். அப்போது ரூ.10.53 லட்சம் இந்திய ரூபாய்க்கு சமமான 15,000 அமெரிக்க டாலர்கள் பறிமுதல் செய்யப்பட்டன.
இவ்விரு சோதனைகளிலும் மொத்தம் ரூ.84.22 லட்சம் மதிப்பிலான வெளிநாட்டு கரன்ஸிகள் கைப்பற்றப்பட்டுள்ளன.
இதுகுறித்து தொடர் விசாரணை நடைபெற்று வருவதாக சென்னை அண்ணா சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
இளைஞர் நலன் மற்றும் விளையாட்டு அமைச்சகம்
இந்திய விளையாட்டுக்களின் எதிர்காலம் பயிற்சியாளர்களின் கையில் உள்ளது: மத்திய அமைச்சர்- திரு அனுராக் சிங் தாகூர்
இந்திய விளையாட்டுக்களின் எதிர்காலம் பயிற்சியாளர்களின் கையில் உள்ளது என மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் சிங் தாகூர் கூறியுள்ளார்.
பெங்களூரில் உள்ள இந்திய விளையாட்டுகள் ஆணையத்தின் நேதாஜி சுபாஷ் மையத்தில், விளையாட்டு பயிற்சியில் டிப்ளமோ படிக்கும் 58வது பிரிவினரின் ஆசிரியர் தின விழா கொண்டாட்டம் இன்று நடைப்பெற்றது. இதில் மத்திய அமைச்சர் திரு அனுராக் சிங் தாகூர் பங்கேற்றார். இந்திய விளையாட்டு ஆணையத்தின் தலைமை இயக்குனர் திரு சந்தீப் பிரதான், மண்டல இயக்குனர் திருமதி ரிது பதிக் ஆகியோர் இந்நிகழ்ச்சியில் பங்கேற்றனர்.
விளையாட்டுத் துறையில் மத்திய அரசு புதிய கவனம் செலுத்துவதை வலியுறுத்திய மத்திய அமைச்சர் திரு அனுராக் சிங் தாகூர் பேசுகையில், ‘‘இந்திய விளையாட்டுக்களின் எதிர்காலம், பயிற்சியாளர்களின் கையில் உள்ளது, ஆசிரியர்கள் தினத்தில், விளையாட்டு வீரர்களை சிறப்பான பயிற்சிகளுடன் வளர்க்கவும் மற்றும் மேம்படுத்தவும் நாம் தீர்மானிக்க வேண்டும் மற்றும் முன்னணி விளையாட்டு வீரர்களை, ஒலிம்பிக் தரத்துக்கு கொண்டு வரவும் உறுதி ஏற்க வேண்டும்’’ என்றார்.
இந்திய விளையாட்டுகள் ஆணையத்தின், பெங்களூர் மையத்தில் தற்போது 160 வீரர்கள் தீவிர பயிற்சி பெறுகின்றனர். அதோடு, 168 பயிற்சியாளர்கள், 9 விளையாட்டு பிரிவுகளில் டிப்ளமோ படிப்பு படிக்கின்றனர்.
இந்நிகழ்ச்சிக்கு முன்பாக, பெங்களூரில் உள்ள இந்திய விளையாட்டு ஆணையத்தின் நிர்வாக பிரிவு வளாகத்தில் உள்ள நேதாஜி சுபாஷ் சந்திரபோஸ் சிலைக்கு, மத்திய அமைச்சர் திரு அனுராக் தாகூர் மாலை அணிவித்தார். இளம் விளையாட்டு வீரர்களுடன் கலந்துரையாடிய திரு அனுராக் தாகூர், உலகளவிலான போட்டிகளில், சிறந்த செயல்திறனை வெளிப்படுத்த தொடர்ந்து முயற்சி செய்யுங்கள் என ஊக்குவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752325
----
(Visitor Counter : 215
ரெயில்வே அமைச்சகம்
“பிளாஸ்டிக் கழிவுகளை சேகரிப்பதை” நோக்கமாகக் கொண்டு “மாபெரும் உழைப்புதான” இயக்கத்தை மீண்டும் ஒருமுறை இந்திய ரயில்வே நடத்துகிறது
“பிளாஸ்டிக் கழிவுகளை சேகரிப்பதை” நோக்கமாகக் கொண்டு “மாபெரும் உழைப்புதான” இயக்கத்தை மீண்டும் ஒருமுறை இந்திய ரயில்வே நடத்துகிறது. இது வரும் செவ்வாயன்று, 17 செப்டம்பர் 2019 நடைபெறவுள்ளது. சமீப காலத்தில் இத்தகைய இயக்கங்களை ரயில்வே நடத்தியுள்ளது. தற்போது நடைபெறும் இயக்கம் 2.10.2019 – லிருந்து செயல்படுத்தப்பட உள்ள ஒருமுறை மட்டுமே பயன்படும் பிளாஸ்டிக் பொருட்களுக்கான தடை பற்றி வியாபாரிகள் உட்பட ரயில்வேயில் உள்ள அனைவருக்கும் விழிப்புணர்வு ஏற்படுத்துவதற்கானது.
இத்தகைய முன்முயற்சிகளுக்கு இந்திய ரயில்வே வழிகாட்ட வேண்டும் என்று பிரதமர் திரு.நரேந்திர மோடி விரும்புகிறார்.
இந்த இயக்கத்தையொட்டி, அனைத்துக் கோட்டங்களின் தலைவர்களுக்கும், ரயில்வே வாரியம் கடிதம் அனுப்பியுள்ளது. செப்டம்பர் 17, 2019 அன்று நடைபெறவுள்ள மாபெரும் உழைப்புதான இயக்கத்தை நாடு முழுவதும் உள்ள அனைத்து ரயில் நிலையத்திலும், அருகே உள்ள பகுதிகளிலும் நடத்துவதற்கு ஏற்பாடு செய்ய வேண்டும் என்று அதில் கூறப்பட்டுள்ளது. அனைத்து ரயில்வே ஊழியர்கள், அவர்களின் குடும்பத்தினர், ரயில்வே ஓய்வூதியதாரர்கள், ரயில்வேயோடு தொடர்புடையவர்கள், சுயஉதவிக் குழுக்கள் பங்கேற்கும் உடல் உழைப்புதான இயக்கத்திற்கு ரயில் நிலையங்களில் உள்ள மூத்த அதிகாரிகளும், இந்திய ரயில்வேயில் மற்ற நிலையில் உள்ள அதிகாரிகளும் தலைமையேற்க வேண்டும் என்று கூறப்பட்டுள்ளது. இந்த இயக்கத்தில் தொண்டு அமைப்புகளும் பங்கேற்க வேண்டும் என்று வேண்டுகோள் விடுக்கப்பட்டுள்ளது. இதனை வெற்றிகரமாக்க தொழிலாளர் சங்கங்களும் தீவிரமாக ஈடுபடலாம் என்று கடிதத்தில் கூறப்பட்டுள்ளது.
சிறுபான்மையினர் நலன் அமைச்சகம்
விரைவில் ஜம்மு-காஷ்மீர், லே-கார்கிலில் வக்ஃப் வாரியங்கள் - திரு முக்தர் அப்பாஸ் நக்வி
ஜம்மு-காஷ்மீர் மற்றும் லே-கார்கிலில் வக்ஃப் வாரியங்கள் விரைவில் அமைக்கப்படும் என்றும் அதற்கான பணிகள் தொடங்கி விட்டதாகவும் மத்திய சிறுபான்மையினர் நலத்துறை அமைச்சர் திரு முக்தர் அப்பாஸ் நக்வி இன்று கூறினார்.
புது தில்லியில், மத்திய வக்ஃப் வாரியக் கூட்டத்திற்கு தலைமை வகித்த அவர், நாடு சுதந்திரம் பெற்ற பிறகு முதல் முறையாக ஜம்மு-காஷ்மீர் மற்றும் லே-கார்கிலில் வக்ஃப் வாரியங்கள் அமைக்கப்படவிருப்பதாகவும், 370-வது சட்டப்பிரிவு நீக்கப்பட்டதன் பின்னரே இது சாத்தியமாகியுள்ளதாகவும் குறிப்பிட்டார்.
ஜம்மு-காஷ்மீர் மற்றும் லே-கார்கிலில் உள்ள வக்ஃப் சொத்துகள் முறையாக பயன்படுத்தப்படுவதை வக்ஃப் வாரியம் உறுதி செய்யும் என்றும் மத்திய அமைச்சர் கூறினார்.
ஜம்மு-காஷ்மீர் மற்றும் லே-கார்கிலில் வக்ஃப் சொத்துகளில் கல்வி மற்றும் சமூக-பொருளாதார நடவடிக்கைகள் மேற்கொள்வதற்கான உள்கட்டமைப்பை உருவாக்குவதற்கு போதுமான நிதி உதவியை பிரதமரின் ஜன் விகாஸ் கார்யக்கிராம் திட்டத்தின் கீழ் மத்திய அரசு வழங்கும் என்றும் அவர் கூறினார்.
ஆயிரக்கணக்கான வக்ஃப் சொத்துகள் ஜம்மு-காஷ்மீர் மற்றும் லே-கார்கிலில் உள்ளதாகவும், இவற்றைப் பதிவு செய்யவும், டிஜிட்டல்மயமாக்கவும், புவியியல் குறியீடு செய்யவும் நடவடிக்கைகள் எடுக்கப்பட்டுக் கொண்டிருப்பதாகவும், அவை விரைவில் நிறைவடையும் என்றும் அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1678292
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களுக்கு 45.73 கோடிக்கும் அதிமான கொவிட் தடுப்பூசி டோஸ்கள்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 45.73 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 24,11,000 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 43,80,46,844 டோஸ் தடுப்பூசி  பயன்படுத்தப்பட்டுள்ளன.
சுமார் 2.28 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1739322
(
பாதுகாப்பு அமைச்சகம்
குடியரசு தினவிழா அணிவகுப்பு 2021: ஜாட் படைப் பிரிவு மற்றும் தில்லி காவல்துறைக்கு பரிசு கோப்பை வழங்கினார் பாதுகாப்பு அமைச்சர்
தில்லியில் நடைப்பெற்ற குடியரசு தின விழா அணி வகுப்பில் அணிவகுத்து வந்த முப்படைகளின் பிரிவில், சிறந்த அணிவகுப்பிற்காக ராணுவத்தின் ஜாட் படைப்பிரிவும், மத்திய ஆயுதப்படைகள் பிரிவில், தில்லி காவல்துறையும் சிறந்த அணிகளாக தேர்வு செய்யப்பட்டன.
இதற்கான பரிசு கோப்பைகளை தில்லியில் பாதுகாப்புத்துறை அமைச்சர் திரு ராஜ்நாத் சிங் இன்று வழங்கினார்.
ஜாட் படைப்பரிவு மையம் சார்பில், பிரிகேடியர் ஆதர்ஷ் கே பூடெய்ல் மற்றும் சுபேதார் மேஜர் வீரேந்திரா ஆகியோர் பரிசு கோப்பையை பெற்றுக் பெற்றுக் கொண்டனர்.
தில்லி காவல் துறை சார்பில் சிறப்பு ஆணையர் திரு. ராபின் ஹிபு மற்றும் உதவி ஆணையர் திரு. விவேக் பகத் ஆகியோர் பரிசு கோப்பையை பெற்றனர்.
இந்நிகழ்ச்சியில் பேசிய பாதுகாப்புத்துறை அமைச்சர் திரு. ராஜ்நாத் சிங், கோப்பைகளை வென்ற ஜாட் படைப்பிரிவு மையம், தில்லி காவல்துறை ஆகியவற்றை பாராட்டினார். அவர்களின் கடின உழைப்பு மற்றும் அர்ப்பணிப்புக்கு கிடைக்கும் மரியாதையின் அடையாளம் இந்த கவுரவம் என அவர் கூறினார்.
இந்தியாவின் மையப் பகுதியாக இருக்கும் தில்லியின் பாதுகாப்பை உறுதி செய்வதோடு, சிறந்த அணிவகுப்புக்கான கோப்பையையும், தில்லி காவல் துறை தொடர்ந்து பெறுவதாக திரு. ராஜ்நாத் சிங் கூறினார்.
இந்நிகழ்ச்சியில் முப்படை தலைமை தளபதி ஜெனரல் பிபின் ராவத், முப்படை தளபதிகள், டிஆர்டிஓ தலைவர் டாக்டர் சதீஷ் ரெட்டி உட்பட பலர் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1698077
------
(Visitor Counter : 136
சுகாதாரம் மற்றும் குடும்ப நலத்துறை அமைச்சகம்
அண்மையில் தொடங்கப்பட்ட பெருந்தொற்று நிதியம் தொடர்பான வழிகாட்டுதல் கருத்தரங்கை மத்திய சுகாதார அமைச்சகம் நடத்தியது
அண்மையில் தொடங்கப்பட்ட பெருந்தொற்று நிதியம் தொடர்பான வழிகாட்டுதல் கருத்தரங்கை புதுதில்லியில் மத்திய சுகாதார அமைச்சகம் நடத்தியது. மத்திய சுகாதாரத் துறை செயலாளர் திரு.ராஜேஷ் பூஷன், பெருந்தொற்று நிதியத்தின் செயலாளர் திருமதி.பிரியா பாசு உள்ளிட்டோர் இதில் கலந்து கொண்டனர்.
கூட்டத்தில் பேசிய திரு.ராஜேஷ் பூஷன், உலகளாவிய சுகாதார ஒத்துழைப்பு மற்றும் தகவல் பகிர்வு அவசியம் என்று வலியுறுத்தினார். குறிப்பாக குறைந்த மற்றும் நடுத்தர வருவாய் கொண்ட நாடுகளுக்கு இவற்றை பகிர வேண்டியது அவசியம் என்றும் அவர் கூறினார். நோய் கண்காணிப்பு மற்றும் பெருந்தொற்று தடுப்பு நடவடிக்கைகளில் இந்திய சுகாதார அமைப்புகள் சிறப்பாக செயல்பட்டுள்ளதாகவும் அவர் தெரிவித்துள்ளார். கோவின், ஆரோக்கிய சேது செயலி உள்ளிட்டவை உலகளாவிய அங்கீகாரத்தைப் பெற்றுள்ளதாகவும் அவர் கூறினார்.
இந்த கருத்தரங்கில் பேசிய சுகாதாரத்துறை கூடுதல் செயலாளர் திரு.லாவ் அகர்வால், பெருந்தொற்று நிதியத்தின் செயல்பாடுகள் இந்தியாவின் ஜி20 சுகாதார முன்னுரிமைகளுக்கு முக்கியத்துவம் அளிக்க வேண்டுமென்று கேட்டுக் கொண்டார். அனைவருக்கும் தரமான சுகாதார சேவைகள் கிடைப்பதை உறுதி செய்யும் வகையில் ஒருங்கிணைப்புத் தளம் ஏற்படுத்தப்பட வேண்டியதன் அவசியத்தையும் அவர் வலியுறுத்தினார்.
இந்த கருத்தரங்கில் உரையாற்றிய பெருந்தொற்று நிதியத்தின் செயல் தலைவர் திருமதி.பிரியா பாசு, இந்த நிதியத்தின் செயல்பாடுகள் மற்றும் முன்னுரிமை திட்டங்கள் குறித்து எடுத்துரைத்தார். பெருந்தொற்று தடுப்பு நடவடிக்கைகள் சுகாதாரக் கட்டமைப்புகளை வலுப்படுத்துதல், உலகளாவிய சுகாதார ஒத்துழைப்பு உள்ளிட்டவற்றில் இந்தியாவின் செயல்பாடுகளுக்கு அவர் பாராட்டுத் தெரிவித்தார்.
இந்திய மருத்துவ ஆராய்ச்சிக் கழகம் மற்றும் தேசிய நோய்த் தடுப்பு மையம் ஆகியவற்றின் அதிகாரிகள், நோய் கண்காணிப்பு மற்றும் பெருந்தொற்று தடுப்பு நடவடிக்கைகளில் இந்தியாவின் செயல்பாடுகள் குறித்து விரிவாக விளக்கினார்.
பிரதமர் அலுவலகம்
ஸ்குவாஷ் கலப்பு இரட்டையர் பிரிவில் வெண்கலப் பதக்கம் வென்ற அபய் சிங் மற்றும் அனாஹத் சிங்குக்கு பிரதமர் வாழ்த்து
ஆசிய விளையாட்டுப் போட்டிகளில் ஸ்குவாஷ் கலப்பு இரட்டையர் பிரிவில் வெண்கலப் பதக்கம் வென்ற அபய் சிங் மற்றும் அனஹத் சிங்குக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அது தொடர்பாக பிரதமர் எக்ஸ் சமூக வலைதளத்தில் வெளியிட்டுள்ள பதிவு:
"ஸ்குவாஷ் கலப்பு இரட்டையர் பிரிவில் இந்தியாவுக்கு வெண்கலப் பதக்கம் வென்ற அபய்சிங் , அனஹத் சிங்குக்கு  வாழ்த்துகள்! இது உண்மையிலேயே அற்புதமான செயல்திறன். உங்கள் எதிர்கால முயற்சிகளுக்கு வாழ்த்துக்கள்"
மத்திய அமைச்சரவை
தேங்காய் வளர்ச்சி வாரியத்தின் தலைவர் பதவியை அதிகாரவர்க்கம் சாரா தலைவர் பதவியாக மாற்றுவதற்கு தேவையான திருத்தத்தை தேங்காய் வளர்ச்சி வாரிய சட்டம், 1979-ல் செய்ய அமைச்சரவை ஒப்புதல்
பிரதமர் திரு நரேந்திர மோடி தலைமையில் இன்று  கூடிய மத்திய அமைச்சரவை கீழ்காணும் முடிவுகளை எடுத்தது.
ரூ 23,123 கோடி செலவிலான “இந்திய கொவிட்-19 அவசரகால எதிர்வினை மற்றும் சுகாதார அமைப்புகள் தயார்நிலை தொகுப்பு: பகுதி II”-க்கு அமைச்சரவை ஒப்புதல் அளித்துள்ளது.
நோய்களை விரைந்து தடுத்தல், கண்டறிதல் மற்றும் மேலாண்மை ஆகியவற்றில் உடனடி செயல்பாடுகளுக்காக சுகாதார அமைப்பின் தயார்நிலையை மேம்படுத்துவதை இத்திட்டம் நோக்கமாக கொண்டுள்ளது. குழந்தைகள் நலம் உள்ளிட்ட சுகாதார உள்கட்டமைப்பின் மேம்பாடு மற்றும் அளவிடக்கூடிய வெளிப்பாடுகள் மீது இது கவனம் செலுத்தும்.
மத்தியத் துறை மற்றும் மத்திய அரசு நிதியுதவி பெற்ற திட்டங்கள் எனும் இரண்டு கூறுகள் இத்தொகுப்பின் இரண்டாம் கட்டத்தில் உள்ளன.
போட்டி சட்டம் மற்றும் கொள்கை ஆகியவற்றில் ஒத்துழைப்பை வலுப்படுத்தும் விதத்தில், இந்திய போட்டியியல் ஆணையம் மற்றும் ஜப்பான் நியாய வர்த்தக ஆணையத்திற்கிடையேயான ஒத்துழைப்பு ஒப்பந்தத்திற்கு அமைச்சரவை ஒப்புதல் அளித்துள்ளது.
இந்த ஒப்பந்தத்தின் மூலம் ஜப்பானில் உள்ள போட்டியியல் முகமையிடம் இருந்து அனுபவங்களை இந்திய போட்டியியல் ஆணையம் கற்றுக்கொண்டு செயல்படுத்த முடியும். இந்திய போட்டியியல் ஆணையத்தின் போட்டியியல் சட்டம், 2022-ஐ சிறப்பாக செயல்படுத்த இது உதவும். இதன் மூலம் நுகர்வோர்களுக்கு பலன் கிடைப்பதோடு, சமநிலை மற்றும் ஒருங்கிணைப்பு ஆகியவை ஊக்கம் பெறும்.
இந்திய செலவு கணக்காளர்கள் அமைப்பு , மற்றும் சான்றளிக்கப்பட்ட பட்டய கணக்கர்கள் சங்கம் , இங்கிலாந்து, ஆகியவற்றுக்கிடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது.
இதன் மூலம், இந்த இரண்டின் ஒரு நிறுவனத்தின் உறுப்பினர்கள் மற்றொரு அமைப்பின் தகுதியை பெறுவதற்காக எழுத வேண்டிய தேர்வுகளில் இருந்து விலக்களிக்கப்படும். மேலும், அறிவுசார்ந்த விஷயங்கள், ஆராய்ச்சி மற்றும் வெளியீடுகளை இரு நிறுவனங்களும் பகிர்ந்து கொண்டு, இரு நாடுகளில் நல்லாளுகை செயல்முறையை பலப்படுத்துவார்கள்.
‘வேளாண் உள்கட்டமைப்பு நிதி’-யின் கீழ் நிதி வசதி வழங்கும் மத்தியத் துறை திட்டத்தில் மாற்றங்களுக்கு அமைச்சரவை ஒப்புதல் அளித்துள்ளது.
இதன் மூலம், மாநில முகமைகள்/வேளாண் பொருட்கள் சந்தைப்படுத்துதல் குழுக்கள், தேசிய மற்றும் மாநில கூட்டுறவு கூட்டமைப்புகள், விவசாயிகள் உற்பத்தியாளர்கள் அமைப்புகளின் கூட்டமைப்புகள் மற்றும் சுய உதவி குழுக்களின் கூட்டமைப்புகளுக்கு தகுதி நீட்டிக்கப்பட்டுள்ளது.
திட்டத்தின் அடிப்படை நோக்கம் மாறாத வகையில் பயனாளியை சேர்க்கவோ, நீக்கவோ வேளாண் மற்றும் விவசாயிகள் நலன் அமைச்சருக்கு அதிகாரம் அளிக்கப்பட்டுள்ளது.
தேங்காய் வளர்ச்சி வாரியத்தின் தலைவர் பதவியை அதிகாரவர்க்கம் சாரா தலைவர் பதவியாக மாற்றுவதற்கு தேவையான திருத்தத்தை தேங்காய் வளர்ச்சி வாரிய சட்டம், 1979-ல் செய்ய அமைச்சரவை ஒப்புதல் அளித்துள்ளது. இதன் மூலம் தேங்காய் விவசாயிகள் பயனடைவார்கள்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1733823
-----
(
நிதி அமைச்சகம்
'5.09% அரசின் பங்கு. 2022' இன் விற்பனைக்கான ஏலம் , '5.79% அரசின் பங்கு. 2030' இன் விற்பனைக்கான ஏலம் , இந்திய அரசின் அனுசரிப்பு பங்கு பத்திரம் 2033' இன் விற்பனைக்கான ஏலம் , மற்றும் '7.19% அரசின் பங்கு. 2060' விற்பனைக்கான ஏலம் .
இந்திய அரசு விலை அடிப்படையிலான ஏலத்தின் மூலம் ரூ .3,000 கோடி  அறிவிக்கப்பட்ட தொகைக்கு  ‘5.09 சதவீத அரசு பங்கு, 2022’ விற்பனையை  ,  விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ .18,000 கோடிக்கு  ‘5.79 சதவீத அரசு பங்கு, 2030’  விலை அடிப்படையிலான ஏலத்தின் மூலம் அறிவிக்கப்பட்ட தொகையான ரூ .4,000 கோடிக்கு  ‘இந்திய அரசின் அனுசரிப்புப் பங்குப்பத்திரங்கள், 2033’, மற்றும்  விலை அடிப்படையிலான ஏலத்தின் மூலம் 5,000 கோடி ரூபாய்  அறிவிக்கப்பட்ட தொகைக்கு ‘7.19 சதவீதம் அரசு பங்கு, 2060’ ஆகியவற்றின் விற்பனையை மறுவெளியீடு செய்வதாக அறிவித்துள்ளது. மேற்கண்ட ஒவ்வொரு பத்திரங்களுக்கும் எதிராக ரூ .2,000 கோடி வரை கூடுதல் சந்தாவைத் தக்க வைத்துக்கொள்ள இந்திய அரசுக்கு விருப்பம் இருக்கும். ஏலங்களை இந்திய ரிசர்வ் வங்கி, மும்பை அலுவலகம், கோட்டை, மும்பை, ஜூலை 17, 2020 அன்று  பல விலை முறைகளைப்  பயன்படுத்தி நடத்தப்படும்.
அரசுப் பத்திரங்களை ஏலம் எடுப்பதில் போட்டியிடாத ஏல வசதிக்கான திட்டத்தின் படி பங்குகள் விற்பனையின் அறிவிக்கப்பட்ட தொகையில் 5% வரை தகுதியான நபர்கள் மற்றும் நிறுவனங்களுக்கு ஒதுக்கப்படும்.
ஜூலை 17, 2020 அன்று இந்திய ரிசர்வ் வங்கியின் மைய வங்கித் தீர்வில்  முறையாக ஏலத்திற்கான மற்றும் போட்டி அல்லாத ஏலங்களை மின்னணு வடிவத்தில் சமர்ப்பிக்க வேண்டும். போட்டி இல்லாத ஏலங்களை காலை 10.30 மணி முதல் காலை 11.00 மணிக்குள்ளாக சமர்ப்பிக்க வேண்டும் மற்றும் போட்டி ஏலங்களை காலை 10.30 மணி முதல் காலை 11.30 மணிக்குள்ளாகவும் சமர்ப்பிக்க வேண்டும்.
ஏலத்தின் முடிவு ஜூலை 17, 2020 அன்று  அறிவிக்கப்படும் மற்றும் வெற்றிகரமாக ஏலம் எடுத்தவர்கள் 20 ஜூலை 2020  அன்று அந்தத் தொகையைக் கட்ட வேண்டும்.
இந்திய ரிசர்வ் வங்கி வெளியிட்டுள்ள 'மத்திய அரசு பத்திரப் பரிவர்த்தனைகள் எப்போது வழங்கப்படும்' என்ற வழிகாட்டுதல்களின் படி “ வழங்கப்படும் போது ” வர்த்தகத்திற்கு பங்குகள் தகுதி பெறும்.
ஜூலை 24, 2018 தேதியிட்ட ரிசர்வ் வங்கியின் சுற்றறிக்கை எண் RBI/2018-19/25 ன் படி அவ்வப்போது திருத்தப்பட்டது.